Ακροδεξιοί πέταξαν φέιγ βολάν φωνάζοντας ομοφοβικά και ρατσιστικά συνθήματα, στο σημείο που λιντσαρίστηκε ο ακτιβιστής Ζακ Κωστόπουλος.

Σε βίντεο που αναρτήθηκε στο facebook, τέσσερις άνδρες και μία γυναίκα εμφανίζονται να φωνάζουν χυδαία συνθήματα κατά των ομοφυλόφιλων, των τοξικομανών και των αναρχικών.

Καθώς αποχωρούν από το σημείο, έξω από το κλειστό κοσμηματοπωλείο στην οδό Γλάδστωνος, η γυναίκα πετά τρικάκια ενώ η υπόλοιπη ομάδα φωνάζει «Πρεζ@κι@ και γκέι, δεν είστε αναγκαίοι», «Δεν έχει το δικαίωμα η κάθε αδερφή/ στο μαγαζί να μπαίνει του βιοπαλαιστή» και «Πουτ@ν@ς γιοι, αναρχικοί».

Την ίδια ώρα σε εξέλιξη είναι πορεία αλληλέγγυων που διαμαρτύρονται για το θάνατο του Ζακ Κωστόπουλου.

Η πορεία κατευθύνεται από τα δικαστήρια στο κοσμηματοπωλείο στην Ομόνοια.